open-index/open-wikipedia-markdown huggingface dataset:
Tizi Ouzoun maakunta

**Tizi Ouzoun maakunta** () eli wilaya on hallintoalue Algerian pohjoisosassa. Sen keskus on Tizi Ouzoun kaupunki. Maakunnan pinta-ala on 2&nbsp;957,94 neliökilometriä. Asukkaita on 1&nbsp;127&nbsp;200 henkeä (vuonna 2018, arvio).

Tizi Ouzoun maakunta rajoittuu idässä Béjaïan, etelässä Bouiran ja lännessä Boumerdèsin maakuntaan sekä pohjoisessa Välimereen. Luonnonalueita ovat vuoristoinen rannikkovyöhyke, Oued Sebaoun laakso, Suur-Kabylian  massiivi, Tizi-Guenifin kukkulat, Draâ El Mizanin syvänkö ja Djurdjuravuoret. Vesistöt ovat sadekauden jälkeen kuivuvia vadeja. Vuotuinen sademäärä on 600–1&nbsp;000 millimetriä.

Maakunta jakautuu hallinnollisesti 21 piirikuntaan eli daïraan, joihin kuuluu 67 kuntaa. Piirikuntien keskukset ovat Aïn El Hammam, Azazga, Azeffoun, Beni Douala, Beni Yenni, Boghni, Bouzguène, Draâ Ben Khedda, Draâ El Mizan, Iferhounène, Larbaâ Nath Irathen, Mâatkas, Makouda, Mekla, Ouacif, Ouadhia, Ouaguenoun, Tigzirt, Tizi Gheniff, Tizi Ouzou ja Tizi Rached.

Tizi Ouzousta on maantieyhteydet naapurimaakuntiin sekä rautatie Boumerdèsin maakunnan Théniaan. Azeffounissa on kalastus- ja kauppasatama ja Tigzirtissä kalastus- ja huvivenesatama. Lähin lentoasema on Algerissa.

Maakunnassa on muun muassa kone- ja laite-, elintarvike-, tekstiili- ja huonekaluteollisuutta. Maatalous tuottaa vihanneksia, oliiveja, sitrushedelmiä, viiniä, viljaa, lihaa ja maitoa. Lisäksi harjoitetaan kalastusta. Tizi Ouzoussa toimii Mouloud Mammerin yliopisto. 

Matkailunähtävyyksiä ovat Välimeren rannikko,  Djurdjuran kansallispuisto, Tigzirtin ja Azzefounin roomalaisaikaiset rauniot sekä alueen perinteinen kulttuuri.

## Lähteet

## Aiheesta muualla
* Tizi Ouzoun matkailusivusto , ,
Bassin–Gylichin talo

**Bassin–Gylichin talo** oli Turussa Linnankadun ja Brahenkadun kulmassa sijainnut kaksikerroksinen pyöreäkulmainen kivitalo. Sen piirsi Charles Bassi vuonna 1836 vuorineuvos John Julinille, joka rakennutti sen vuonna 1844, neljä vuotta Bassin kuoleman jälkeen. Piirustukset viimeisteli kaupunginarkkitehti Pehr Johan Gylich, joka toi taloon enemmän empiretyyliä. Talo purettiin 1950-luvun lopulla.

John Julinin kuoltua talo siirtyi hänen vävylleen Carl Robert Mannerheimille, ja 1800-luvun lopulla sen omistajia olivat ravintoloitsija F. L. Wahlström ja rautakauppias Julius Österblad. Kauppaneuvos Victor Forselius osti talon 1890-luvun lopulla ja piti siinä maatalousväline- ja rautakauppaa 1930-luvun lopulle saakka. Tämän jälkeen taloon muuttivat Keskuskunta Laborin myymälä ja Rautatiekirjakauppa Oy:n Turun-konttori.

Talo purettiin uuden Asunto Oy Brahenlinnan tieltä 1950-luvun lopulla. Rauno Lahtinen kuvaa kirjassaan tapahtuman olleen ”yksi ensimmäisistä turkulaisista purkuskandaaleista”. Rakennus kuului museolautakunnan laatimaan suojelulistaan, ja se olisi ollut mahdollista säilyttää, vaikka sen taakse olisikin tehty uusi kerrostalo. Asemakaavapäätös oli vielä kaupunginvaltuuston käsittelyssä, kun maistraatti jo myönsi talolle purkuluvan. Kerrostalon edusta levennettiin pysäköintipaikoiksi.

## Lähteet
Dutch

**Dutch** (englantia, 'hollantilainen', 'hollannin kieli') voi tarkoittaa jotain seuraavista:

* *[[Tulen hulluksi!]]* (*Dutch*), vuoden 1991 komediaelokuva
* Johnny Dutch (s. 1989), yhdysvaltalainen aitajuoksija
* Dutch Harbor eli "Dutch", Unalaskan satama-alue
Lubrza (Opolen voivodikunta)

**Lubrza** on maalaiskunta Prudnikin piirikunnassa Puolassa. Sen väkiluku oli vuoden 2020 lopussa 4&nbsp;283. Kunnan hallintokeskus on Lubrzan kylä.

Lubrzan kunta jakautuu seuraaviin 11&nbsp;kylään: Dytmarów, Jasiona, Krzyżkowice, Laskowice, Lubrza, Nowy Browiniec, Olszynka, Prężynka, Skrzypiec, Słoków sekä Trzebina. Sen pinta-ala on noin 84&nbsp;neliökilometriä. Tärkeimmät kunnan aluetta halkovat liikenneyhteydet ovat valtatiet 40 ja 41, voivodikunnan tiet 414 ja 417 sekä rautatielinjat 137 (Katowice–Legnica) ja 306 (Prudnik–Gogolin). Lubrza rajautuu Puolan kuntien Białan, Głogówekin ja Prudnikin lisäksi Tšekin tasavaltaan.

Lubrzan kunnan alue sijaitsee Sleesian alangon ja itäisten Sudeettien rajalla. Kunnan pinta-alasta 80,2&nbsp;prosenttia on maatalousmaata ja 9,7&nbsp;prosenttia metsää. Prudnik-joki virtaa kunnan alueella.

Lubrzan kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 4&nbsp;800. Vuoden 2020 joulukuussa 51,4&nbsp;prosenttia kunnan asukkaista oli naisia ja 48,6&nbsp;prosenttia miehiä. Alle 18-vuotiaat muodostivat kunnan väestöstä 17,6&nbsp;prosenttia, työikäiset 61,2&nbsp;prosenttia ja eläkeikäiset 21,2&nbsp;prosenttia. Väestön keski-ikä oli 41,4&nbsp;vuotta. Vuonna 2020 kunnan työttömyysaste oli 10,4&nbsp;prosenttia.

## Lähteet

## Aiheesta muualla

*
Aïn Deflan maakunta

**Ain Deflan maakunta** () eli wilaya on hallintoalue Algerian pohjoisosassa. Sen keskus on Aïn Deflan kaupunki. Maakunnan pinta-ala on 4&nbsp;897 neliökilometriä. Asukkaita on 899&nbsp;100 henkeä (vuonna 2018, arvio).

Ain Deflan maakunta rajoittuu pohjoisessa Tipazan, koillisessa Blidan, idässä Médéan, etelässä Tissemsiltin ja lännessä Chlefin maakuntiin. Luonnonalueita ovat Dahran ja Zaccarin vuoret pohjoisessa, Cheliffin tasanko keskiosassa ja ja Ouarsenisvuoret etelässä. Vuotuinen sademäärä on 500–600 millimetriä. Tärkein vesistö on Algerian suurin joki Cheliff.

Maakunta jakautuu hallinnollisesti 14 piirikuntaan eli daïraan, joihin kuuluu 36 kuntaa. Piirikuntien keskukset ovat Aïn Defla, Aïn Lechiakh, Bathia, Bordj Emir Khaled, Boumedfaa, Djendel, Djelida, El Abadia, El Amra, El Attaf, Hammam Righa, Khemis Miliana, Miliana ja Rouina.

Maakunnan läpi kulkee Algerista länteen johtava valtatie A3 sekä Oraniin johtava rautatie. Väestön pääelinkeino on maatalous. Maakunnassa on sähkö-, elektroniikka- rakennustarvike-, elintarvike-, kemian ja muoviteollisuutta. Khemis Milianassa toimii yliopisto. Nähtävyyksiä ovat roomalaisajan rauniot El Amrassa sekä Abd al-Qadirin museo ja Sidi Ahmed Benyoucefin moskeija Milianassa.

## Lähteet

## Aiheesta muualla
* Aïn Deflan matkailusivusto , ,
Brunow

**Brunow** (äänt. ) on suomalainen ja ruotsalainen aatelissuku, joka immatrikuloitiin Suomen ritarihuoneeseen 26. tammikuuta 1818 aatelisena sukuna numero 56 ja introdusoitiin Ruotsin ritarihuoneeseen 27. elokuuta 1664 aatelisena sukuna numero 689. Suku sai alkunsa Saarenmaan vouti Bryniel Gudmundsson Smålänningista (Smålandista) joka aateloitiin 18. kesäkuuta 1575.

Sukua pidettiin sammuneena vuonna 1873. Yksi sukuhaara, joka jostain syystä jätettiin immatrikuloimatta, oli kuitenkin vielä elossa. Tästä syystä sukuhaaroja lisättiin matrikkeliin vuosina 1974 ja 1990. Yksi vanhempi sukuhaara löydettiin Yhdysvalloista ja lisättiin matrikkeliin vuonna 2003.

Vaakunakirjan jäljennöstä säilytetään Ruotsin ritarihuoneen arkistossa. Päämiehen sukuhaara kantaa nimeä Brunou.

## Suvun jäseniä

* Bryniel Gudmundsson Smålänning (n. 1530–1590), kuninkaallinen kouluttaja, aateloitu 18.6.1575
* Arvid Reinhold Brunow (1636–1693), everstiluutnantti
* Ulrika Sofia Brunow (1734–1803), Fredrik Anders Jägerhorn aviopuoliso
* Georg Brunow (1735–1806), everstiluutnantti
* Robert Magnus Brunow (1777–1830), Suomalainen sotilas ja valtiopäivämies

## Katso myös

* Brunou (suku)

## Lähteet

## Aiheesta muualla

*https://runeberg.org/frfinl/0062.html tietosanakirja Runeberg Brunow Viitattu 2.10.2021
*http://www.launostenkartano.com/?page_id=24 Brunow:in Launosten kartanon historia Viitattu 2.10.2021
*https://minerva.riddarhuset.se/att/brunow/  Ruotsin ritarihuoneen viralliset sivut *riddarhuset.se*. Brunow no: 56 Viitattu 2.10.2021
FirstEnergy Stadium

**FirstEnergy Stadium** on amerikkalaisen jalkapallon stadion Clevelandin kaupungissa. Stadionin pääkäyttäjä on NFL-seura Cleveland Browns.

Stadionin rakennustyöt aloitettiin toukokuussa 1997. Rakennuspäätöksen takana on päätös, jonka mukaan että Cleveland sai uuden laajennusjoukkueen vuonna 1999. Ensimmäinen ottelu stadionilla pelattiin 12. syyskuuta 1999, kun Browns kohtasi Pittsburgh Steelersin. Stadion tunnettiin aluksi nimellä **Cleveland Browns Stadium**, mutta stadion nimettiin nykyiseksi FirstEnergy Stadiumiksi tammikuussa 2013. Se on nimetty ohiolaisen sähköyhtiön FirstEnergyn mukaan. Vuosina 2014 ja 2015 stadionia remontoitiin, minkä jälkeen stadionin yleisökapasiteetti laski noin 67 tuhanteen entisestä 73&nbsp;200:sta. Vuodesta 2017 lähtien stadionille on mahtunut 67&nbsp;895 euroa.

## Lähteet
Pieti (nimi)

**Pieti** on suomalainen miehen etunimi. Se on vanha kansanomainen muunnos Petruksesta ja Pietarista. Pieti-etunimi on tunnettu Suomessa yli 500 vuotta, ja siihen perustuu sukunimi Pietinen. 

Nykyään Pieti on harvinainen nimi. Digi- ja väestötietoviraston mukaan tämännimisiä miehiä on syyskuuhun 2021 mennessä tilastoitu noin 100–110. Heistä suurin osa on syntynyt 2000- tai 2010-luvulla.

## Nimipäivä
Helsingin yliopiston almanakkatoimiston julkaisemassa hevosten nimipäiväkalenterissa Pietin nimipäivä on 23.&nbsp;maaliskuuta.

## Tunnettuja Pietejä
* Pieti Poikola (s. 1977), koripallovalmentaja

## Lähteet

## Aiheesta muualla
* Etunimien taivutus: Pieti (Kotimaisten kielten keskuksen verkkojulkaisu)
Johann Adam Hiller

**Johann Adam Hiller** (25. joulukuuta 1728 Wendisch-Ossig – 16. kesäkuuta 1804 Leipzig) oli saksalainen säveltäjä, kapellimestari ja musiikkikirjailija. Häntä pidetään puhuttua dialogia ja populaaria laulua yhdistelevän singspiel-genren luojana.

Hiller opiskeli Dresdenissä ja oppi hallitsemaan monien instrumenttien soiton sekä laulun ennen kuin muutti Leipzigiin opiskellakseen lyhyesti oikeustiedettä. Hilleristä tuli aktiivinen toimija Leipzigin musiikkielämässä: hän muun muassa työskenteli vuosina 1781–1785 Gewandhausin konserttien kapellimestarina ja perusti laulukoulun. Hänellä oli myös lyhytaikainen virka Kuurinmaan herttuan hovissa, ja hän lähti tämän jälkeen Breslauhun, josta palasi Leipzigiin. Leipzigissa Hiller toimi vuosina 1789–1800 Thomaskirchen kanttorina (tuomaskanttori). Hillerin säveltämien singspielien joukossa ovat *Die Liebe auf dem Lande* (1768) ja *Die Jagd* (1770). Hän sävelsi myös lauluja ja kirkkomusiikkia. Muuhun musiikkituotantoon kuuluu esimerkiksi instrumentaaliteoksia. Lisäksi Hiller tuli tunnetuksi musiikkiaiheisella tutkimuskirjallisuudellaan.

Huomattavan suosion näyttämömusiikillaan saavuttanut Hiller sai melodioihinsa vaikutteita Johann Adolf Hasselta, jonka työhön hän oli tutustunut Dresdenissä.

## Lähteet

## Aiheesta muualla
* IMSLP: nuotteja
Abdulrahman Akkad

**Abdulrahman Akkad** (s. 17. toukokuuta 1998 Aleppo) on syyrialaissyntyinen bloggaaja ja ihmisoikeusaktivisti, joka asuu nykyisin Berliinissä.

## Elämäkerta
Akkad syntyi vuonna 1998 Aleppon kaupungissa Pohjois-Syyriassa  muslimivanhemmille. Hänen perheensä on polveutunut sefardilaisista juutalaisista, jotka joutuivat lähtemään Espanjasta ja Portugalista vuonna 1492 ja muuttivat Syyriaan. Akkadilla on kolme veljeä ja sisko.

Syyrian sisällissodan seurauksena Akkad ja hänen perheensä joutuivat lähtemään Syyriasta heinäkuussa 2013, kun he joutuivat Syyrian hallinnon vainoamiksi ja etsimiksi.

## Homoseksuaalisuudesta kertominen
Vuonna 2017, ennen kuin Akkad oli kertonut julkisesti olevansa homoseksuaali, hän suostui menemään kihloihin sukulaistytön kanssa, koska hänen perheensä oli painostanut häntä. Hänen äitinsä kertoi hänelle, että hänen seksuaalinen suuntautumisensa muuttuisi avioliiton jälkeen. Muutaman kuukauden kuluessa asia muuttui vakavaksi ja häät pidettiin Istanbulissa. Akkad yritti peruuttaa ja siirtää hääseremoniaa, mutta epäonnistui. Lopulta Akkad päätti julkaista live-videon Facebookissa, jossa hän ilmoitti seksuaalisesta suuntautumisestaan. Video oli suunnattu vain hänen perheelleen, mutta video talletettiin ja julkaistiin monilla arabisivuilla ja -ryhmissä. Video keräsi satoja tuhansia katselukertoja viikossa.

24. heinäkuuta 2020 Akkad jakoi kuvan perheestään. Hän ilmoitti virallisesti perheen hyväksyvänsä hänen seksuaalisen suuntautumisensa, ja että he rakastavat häntä ehdoitta, julistaen myös voiton tottumuksista, perinteistä ja yhteiskunnasta. Tätä kuvaa pidetään myös ensimmäisenä kuvana, jossa arabi-perhe hyväksyy julkisesti homoseksuaalisen poikansa seksuaalisen suuntautumisen.

## Aktivismi Saksassa
Myöhempinä vuosina Akkad on antanut useita haastatteluja useille tiedotusvälineille, pääasiassa saksalaisille ja arabialaisille, kokemuksistaan ja poliittisista mielipiteistään, erityisesti homoseksuaalisuuden tilanteesta ja HLBT-oikeuksista Lähi-idässä. Akkad antoi ensimmäisen haastattelunsa kuuluisalle saksalaiselle sanomalehti ''Bildille'' Saksassa ja sanoi, ettei halua jäädä Saksaan saamiensa uhkausten vuoksi.

Akkad työskenteli Saksan ateististen pakolaisjärjestöjen kanssa ja auttoi monia pakolaisia. Hän esiintyi heidän kanssaan vuonna 2019 Kölnin Pridessä pukeutuneenaan kasvohuntuun eli niqabiin, ja tuki naisia, jotka joutuivat käyttämään kasvohuntua Saudi-Arabiassa ja Lähi-idässä.

Akkad julkaisi videon, jossa hänellä oli HLBT-lippu yllään saksalaisen moskeijan edessä vuonna 2020. Hän esitti solidaarisuutta homoseksuaaleille Lähi-idässä ja muslimimaissa, joissa homoseksuaalisuus on laitonta ja rangaistaan kuolemalla.

## Lähteet

## Aiheesta muualla
* Virallinen nettisivu
Giovanni Croce

**Giovanni Croce** (n. 1557 Chioggia – 15. toukokuuta 1609 Venetsia) oli italialainen säveltäjä.

Croce sai pappisvihkimyksen viimeistään vuonna 1585. Vuonna 1593 hänestä tuli Basilica di San Marcon avustava kuoromestari ja vuonna 1603 kuoromestari. Crocelta julkaistiin seitsemän madrigaalien ja canzonettojen kirjaa vuosina 1585–1607. Hänen tuotantoonsa kuuluu myös hengellistä musiikkia, jossa havainnollistuu kehitys Giovanni Pierluigi da Palestrinan tyylistä ajan modernimpaan venetsialaistyyliin. Croce oli Andrea Gabrielin ja Giovanni Gabrielin ohella yksi aikansa johtavista Venetsian säveltäjistä.

## Lähteet

## Aiheesta muualla
* IMSLP: nuotteja
Fumio Kishida

**Fumio Kishida** (, s. 29. heinäkuuta 1957 Shibuya, Tokio, Japani) on japanilainen poliitikko. Hän oli Japanin pääministeri 4. lokakuuta 2021 alkaen aina eroonsa 1. lokakuuta 2024 saakka. Hän oli Japanin sadas pääministeri. Kishida kuuluu Japanin liberaalidemokraattiseen puolueeseen.

## Tausta ja yksityiselämä
Myös Kishidan muu perhe on ollut mukana politiikassa; sekä hänen isänsä että isoisänsä ovat olleet edustajina maan alahuoneessa.

Kishida on opiskellut lakia Wasedan yliopistossa, josta hän valmistui vuonna 1982.

Vuonna 1988 Kishida meni naimisiin Yuko Kishidan kanssa. Kishidan appi oli vaikutusvaltainen Hiroshiman kiinteistömaailmassa, ja pariskunnan avioliitto oli pitkälti järjestetty. Kishidan pariskunnalla on kolme poikaa.

Kishida on *Demon Slayer* -mangan harrastaja. Hän lupasi myös tukea mangan ja animen tuotantoa Japanissa pääministeriksi noustuaan.

## Poliittinen ura
Kishida valittiin parlamentin alahuoneen edustajaksi ensimmäisen kerran vuonna 1996. Hän on alusta asti edustanut Hiroshiman kaupungin 1. vaalipiiriä.

Kishida toimi 2012–2017 Japanin ulkoministerinä ja on toisen maailmansodan jälkeisen Japanin pisimpään virassa toiminut ulkoministeri.

Kun Yoshihide Suga ilmoitti luopuvansa pääministerin tehtävästä, Kishidaa pidettiin varteenotettavana ehdokkaana, jolla olisi realistiset mahdollisuudet tulla valituksi. Kishida voitti puolueensa puheenjohtajavaalit ja aloitti pääministerinä 4. lokakuuta 2021.

Joulukuussa 2023 Kishidan liberaalidemokraattista puoluetta koetteli korruptioskandaali, jossa useita sen jäseniä syytettiin varankeräyksistä, joiden tuotot jäivät puolueen virallisten asiakirjojen ulkopuolelle. Skandaali, sekä nousevat elinkustannukset ja muut huolet maan taloudesta söivät puolueen kannatusta. Elokuussa 2024 Kishida ilmoitti, että hän ei hae jatkokautta puolueen johdossa. Hänen seuraajakseen puolueen puheenjohtajaksi, ja sitä kautta pääministeriksi, valittiin Shigeru Ishiba, joka astui virkaan 1. lokakuuta 2024.

### Salamurhayritys
Huhtikuussa 2023 Kishida joutui salamurhayrityksen kohteeksi, kun häntä kohti heitettiin putkipommi. Kishida oli kampanjoimassa Wakayaman prefektuurissa. Vaikka salamurha epäonnistui, se palautti japanilaisten mieleen vuonna 2022 tapahtuneen Shinzō Aben murhan. Tapauksen johdosta pidätettiin 24-vuotias Ryūji Kimura, joka oli aikaisemmin yrittänyt haastaa oikeusteitse Japanin parlamenttivaaleissa sovellettavat vähimmäisikä- ja panttimaksuvaatimukset.

### Poliittisia näkemyksiä
Kishida, jonka perhe on kotoisin Hiroshimasta, vastustaa jyrkästi ydinaseita. Vuonna 2016 hän järjesti Yhdysvaltain silloiselle presidentille Barack Obamalle virallisen vierailun Hiroshimaan. Kyseessä oli ensimmäinen kerta, kun istuva Yhdysvaltain presidentti vierailee kaupungissa. Kishida ilmaisi huolensa ydinaseista Venäjän hyökättyä Ukrainaan.

Monien puoluetovereidensa tavoin Kishida on äärikansallismielisen Nippon Kaigi -järjestön jäsen.

## Kunnianosoitukset
*  Isabella Katolilaisen ritarikunnan suurristi (Espanja, 2017)
*  Orania-Nassaun ritarikunnan suurristi (Alankomaat, 2014)

## Lähteet

## Aiheesta muualla
Lumo One

**Lumo One** on 120,5 metriä korkea tornitalo Helsingin Kalasatamassa. Se valmistui vuonna 2022 osaksi Redi-kokonaisuutta kolmantena tornitalona Majakan (2019) ja Loiston (2021) jälkeen. Rakennustyöt alkoivat keväällä 2020, ja rakennus valmistui kahdessa osassa heinä–elokuussa 2022. Ensimmäiseen kolmeentoista kerrokseen asukkaat pääsivät muuttamaan kesäkuussa 2022.

Lumo Onessa on 31 kerrosta ja 291 Kojamon Lumo-vuokra-asuntoa. Asuntojen koot vaihtelevat 22 neliöstä 76 neliöön, ja jokaiseen asuntoon kuuluu viherhuone. Asuntojen vuokraaminen aloitettiin 3. tammikuuta 2022. Lumo Onea on kutsuttu ”Suomen ensimmäiseksi vuokrapilvenpiirtäjäksi”. 

Alun perin tornitaloon oli tarkoitus tulla omistusasuntoja, ja rakennus tunnettiin aikaisemmin nimellä Kompassi. 

## Katso myös
* Visio, Kalasataman neljäs tornitalo 
* Horisontti, Kalasataman viides tornitalo

## Lähteet

## Aiheesta muualla
Washington Place

**Washington Place** on Honolulussa, Havaijilla sijaitseva palatsi, joka on toiminut sekä kuninkaallisena residenssinä sekä nykyisin myös osavaltion kuvernöörin virka-asuntona.

Asunnon rakennutti kapteeni John Dominis omaksi asunnokseen. Arkkitehtinä toimi Isaac Hart ja se noudattaa uuskreikkalaista tyyliä. Valmistuessaan vuonna 1847 rakennus oli yksi Honolulun suurimmista ja hallitsi paikallista kaupunkikuvaa.

John Dominis kuitenkin katosi merimatkallaan Kiinaan vuonna 1846, minkä johdosta hänen vaimonsa alkoi vuokrata yhtä rakennuksen huonetta lisätulojen toivossa. Yksi vuokralaisista oli Anthony Ten Eyck, joka perusti sinne Yhdysvaltain edustuston. Eyck alkoi kutsua asuntoaan nimellä Washington Place, ja nimi on säilynyt tähän päivään.

Washington Placen ehkä tunnetuin asukas lienee Havaijin viimeinen kuningatar Lili'uokalani, joka muutti taloon vuonna 1862 yhdessä miehensä John Owen Dominisin kanssa. John Owen oli talon rakennuttaneen John Dominisin poika. Asunto säilyi hänen kotinaan myös vallankaappauksen jälkeen, ja kuningatar kuoli vuonna 1917.

Havaijin territorion hallitus osti rakennuksen Lili‘uokalanin kuolinpesältä vuonna 1921. Kuvernööri Charles McCarthy oli vuokrannut sitä yksityishenkilönä vuodesta 1918 lähtien ja oli ensimmäinen kuvernööri, joka asui Washington Placessa. McCarthyn tytär Margaret meni naimisiin talossa vuonna 1919.

Vuonna 2002 samalle tontille rakennettiin uudet tilat, jotka ovat siitä lähtien toimineet kuvernöörin virka-asuntona itse Washington Placen sijasta. Vuonna 2007 Washington Place osoitettiin kansallishistorialliseksi maamerkiksi.

## Lähteet
Balazé

**Balazé** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 6 kilometriä Vitrén kaupungista pohjoiseen.

Kaupungin linna *Château du Châtelet* on alkujaan rakennettu 1200-luvulla. 1600-luvulla linna tuli Hay-suvun omistukseen. Suvun päämies sai markiisin arvonimen, ja jolla oli lupa jakaa oikeutta sekä verotusoikeus. Tämä oikeus loppui Ranskan suureen vallankumoukseen vuonna 1789. Nykyisen muotonsa linna on saanut 1800-luvulla, ja se on yhä Hay-suvun omistuksessa. 

## Tunnettuja kuntalaisia
*Paul Hay du Chastelet (1592-1636), Ranskan akatemian jäsen, tuoli 20
*Daniel Hay du Chastelet (1596-1671), matemaatikko ja Ranskan akatemian jäsen, tuoli 37
*Pierre Méhaignerie (s. 1939), oikeusministeri vuosina 1993-1995


Tiedosto:Balazé_Le_Châtelet.jpg|Château du Châtelet vuonna 1910
Tiedosto:Balazé (35) Église Saint-Martin - Extérieur - 02.jpg|Saint-Martinin kirkko


## Lähteet

## Aiheesta muualla
Floydin piirikunta

**Floydin piirikunta** () -nimisiä piirikuntia on Yhdysvalloissa 6:

* Floydin piirikunta Georgiassa
* Floydin piirikunta Indianassa
* Floydin piirikunta Iowassa
* Floydin piirikunta Kentuckyssä
* Floydin piirikunta Texasissa
* Floydin piirikunta Virginiassa.
Lennart Åberg

**Lennart Åberg** (26. helmikuuta 1942 Helsingborg – 30. syyskuuta 2021) oli ruotsalainen jazzmuusikko ja säveltäjä. Hän perusti vuonna 1972 ruotsalaisen jazzfuusioyhtyeen Rena Raman. Hän opetti jazzhistoriaa Tukholman kuninkaallisessa musiikkikorkeakoulussa. Hän oli 1980-luvulla säveltäjä George Russellin yhtyeen jäsen yhdessä Jon Christensenin, Arild Andersenin ja Jan Garbarekin kanssa. Yhtye esiintyi elokuvassa *The Essence of George Russell* (Soul Note 1983). Vuonna 2002 hän sai Contemporary Jazz Star -kategoriassa Djangodorin. Jazzin lisäksi Aberg työskenteli myös Intian, Afrikan ja Itä-Euroopan musiikkityylien sekä nykymusiikin parissa.

## Diskografia
* *Partial Solar Eclipse* (1977)
* *Green Prints* (Caprice, 1988)
* *Seven Pieces* (Phono Suecia, 2000)
* *Bobo Stenson/Lennart Åberg* with Bobo Stenson (Amigo, 2003)
* *Free Spirit* with Peter Erskine (Amigo, 2006)
* *Up North* (Caprice, 2007)

## Lähteet

## Aiheesta muualla
* Rena Rama Discogs
Laikkuvoikukat

**Laikkuvoikukat** (*Taraxacum* Naevosa-sektio) on voikukkien (*Taraxacum*) sukuun kuuluva kasvisektio. Laikkuvoikukat luetaan toisinaan lännenvoikukkien (*Taraxacum* Spectabilia-sektio) kanssa samaan voikukkasektioon. Lännenvoikukat eroavat kuitenkin laikkuvoikukista lehtien laikkukuvioinnin sekä mykeröiden kehtosuomujen ulkonäön perusteella.

Laikkuvoikukat ovat monivuotisia ja keskikokoisia voikukkia, jotka voivat kasvaa noin 30 cm korkeiksi. Lehdet ovat liuskoittuneita ja lehdissä on sektiolle tyypillisesti lukuisia pieniä violetteja tai ruskehtavia laikkuja. Laikkuvoikukkien mykeröt ovat melko suuria ja mykeröiden kehtosuomut ovat pystyjä tai jonkin verran ulospäin kaartuneita. Kukkien väri vaihtelee vaaleankeltaisesta kirkkaankeltaiseen ja kukkien alapinnoilla on harmahtava juova. Hedelmien väri vaihtelee kullanruskeasta ruskeaan ja niissä on melko lyhyt kärki.

Laikkuvoikukat kasvavat laidunmailla sekä kosteilla niityillä.

## Lajeja
* *[[pallevoikukka|Taraxacum euryphyllum]]* – pallevoikukka
* *[[gelertinvoikukka|Taraxacum gelertii]]* – gelertinvoikukka
* *[[laikkuvoikukka|Taraxacum maculigerum]]* – laikkuvoikukka
* *[[täplävoikukka|Taraxacum naevosum]]* – täplävoikukka
* *[[ripsuvoikukka|Taraxacum opeatolobum]]* – ripsuvoikukka
* *[[iltavoikukka|Taraxacum praestans]]* – iltavoikukka

## Lähteet

## Aiheesta muualla
* Laji.fi: Laikkuvoikukat (''Taraxacum'' sect. ''Naevosa'')
Jemtlanninvoikukka

**Jemtlanninvoikukka** (*Taraxacum crocodes*) on rantavoikukkiin (*Taraxacum Palustria*-sektio) kuuluva voikukkalaji. Kukkivana jemtlanninvoikukka on melko helppo erottaa muista rantavoikukkalajeista, mutta pelkkänä lehtiruusukkeena sen saattaa sekoittaa muihin kapealehtisiin voikukkalajeihin tai syysmaitiaiseen.

Jemtlanninvoikukka on monivuotinen ja pienikokoinen voikukkalaji, joka kasvattaa talvehtivan paalujuuren. Sillä on kapeat lehdet, joissa on vain muutamia tai ei ollenkaan liuskoja. Kehtosuomut ovat kalvolaitaisia. Mykeröt eivät avaudu tai avautuvat vain hieman kukinnan aikana. Tavallisesti kukinnan aikana näkyvät laitakukkien oranssinpunaiset ulkopinnat saavat mykerön näyttämään oranssinkeltaiselta. Kukat eivät tuota siitepölyä, joten siemenet kehittyvät ilman hedelmöitystä. Hedelmät ovat pähkylämäisiä ja niissä on pitkävartinen lenninhaiven.

Jemtlanninvoikukka kasvaa erilaisilla kivisillä rannoilla sekä rantaniityillä lähellä vettä. Laji saattaa kasvaa myös kauempana vesirajasta muun muassa kalkkikallioilla sekä kosteilla kalkkivaikutteisilla niityillä.

## Lähteet
* Naturvårdsverket: Åtgärdsprogram för jemtlandsmaskros, 2015–2019, joulukuu 2014. 

## Aiheesta muualla
* Suomen Lajitietokeskus: Jemtlanninvoikukka (''Taraxacum crocodes'')
Linguasphere

**Linguasphere** on kielten luokittelujärjestelmä. Sen on kehittänyt **[[Linguasphere Observatory]]**. Järjestelmässä on koodi jokaiselle maailman kielelle. Koodi koostuu kolmesta osasta. Ensimmäinen osa on *Linguasphere-avain*, joka on kaksi numeroa tarkoittaen kielten puhumisvyöhykettä ja kielikuntaa, `00`:sta `99`:ään. Toinen osa on *Linguasphere-ketju*, joka on kolme isoa kirjainta tarkoittaen tiettyjä kieliä tai kieliryhmiä `AAA`:sta `ZZZ`:ään. Kolmas osa on *Linguasphere-yksikkö*, joka on kolme pientä kirjainta `aaa`:sta `zzz`:ään tarkoittaen yksittäisen kielen murteita tai variantteja. 

## Esimerkkejä
Suomen kielen Linguasphere-koodi: 

* Kaikkia suomen kielen muotoja koskeva koodi on  `41-AAA-a`, missä `4=` edustaa Euraasiassa puhuttuja ei-indoeurooppalaisia kieliä, `41=` edustaa uralilaisia kieliä, `41-A` edustaa itämerensuomalaisia, saamelaisia, marin, udmurtin ja komin kieliä, `41-AA` edustaa itämerensuomalaisia ja saamelaisia kieliä, `41-AAA` itämerensuomalaisia kieliä ja `41-AAA-a` suomen kieltä. Suomen kielen murteet ovat:
** `41-AAA-aa` – Vanha kirjasuomi
** `41-AAA-ab` – suomen kirjakieli
** `41-AAA-ac` – Lounais-Suomen murteet
** `41-AAA-ad` – Pohjois-Suomen murteet
** `41-AAA-ae` – Keski-Suomen murteet
** `41-AAA-af` – Vermlannin murteet
** `41-AAA-ag` – Kaakkois-Suomen murteet
Bagh-e Babor

**Bagh-e Babor** (, ) on puisto Afganistanin pääkaupunki Kabulissa. Puisto on yksi Kabulin tunnetuimmista nähtävyyksistä ja se on esimerkiksi Suurmogulien valtakunnan perustaja Baborin hautapaikka.

## Puisto

Bagh-e Babor sijaitsee Afganistanin pääkaupunki Kabulissa Šer Darvazan kukkulan länsirinteellä. Puistolla on kokoa noin 11 hehtaaria. Puisto on yksi Kabulin tunnetuimmista nähtävyyksistä.

## Historia
Bagh-e Babor perustettiin timuridihallitsija Baborin valtakaudella. Baborista tuli laajoja alueita Intian niemimaata hallinneen Suurmogulien valtakunnan perustaja. Bagh-e Baborin puiston hän rakennutti vallattuaan Kabulin vuonna 1504. Bagh-e Babor oli timuridien hautapuisto, jonne haudattiin esimerkiksi neljä Baborin sukulaista. Baborin kuoltua hänet haudattiin ensin Agraan valtaamassaan Pohjois-Intiassa, mutta myöhemmin ruumis tuotiin hänen vanhaan pääkaupunkiinsa Kabuliin, johon hän oli aikanaan erityisen kiintynyt. Kabulissa ruumis haudattiin Bagh-e Baboriin. Puistosta tuli Kabulin tärkein suurmogulien aikainen monumentti. Myöhemmät suurmogulien hallitsijat, kuten Jahangir ja Šah Jahan rakennuttivat paikalle uusia rakennuksia, kuten moskeijan ja Baburin hautamuistomerkin.

Bagh-e Baborille rakennettiin edelleen myöhempien Afganistanin hallitsijoiden aikana. Abd al-Rahman Khan rakennutti paviljonkiin ja palatsin vaimolleen Bibi Halimalle. Kuningas Muhammad Nadir Šah poistatti joitakin Abd al-Rahman Khanin rakennuksia tehden puistosta alkuperäisemmän näköisen. Puistoon tuli samalla tosin eurooppalaisia vaikutteita. Rakennuksia on entisöity esimerkiksi Aga Khan Trust for Culture -järjestön puolesta 2000-luvulla. Puisto on ollut Afganistanin aielistalla Unescon maailmanperintöluetteloon vuodesta 2009.

## Kuvia

Tiedosto:Babur's Grave - panoramio (1).jpg|Baborin hauta.
Tiedosto:Shah Jahan Mosque - panoramio (3).jpg|Šah Jahanin moskeija.
Tiedosto:Bagh-e Babur 2015.jpg|Syysmaisemaa puistossa.


## Lähteet
Lucas Oil Stadium

**Lucas Oil Stadium** on urheilustadion Indianapoliksen kaupungissa. Stadionin pääkäyttäjä on NFL-seura Indianapolis Colts. Stadionia on käyttänyt myös jalkapalloseura Indy Eleven ja siellä on pelattu useita koripallo-otteluita. Stadion avattiin 16. elokuuta 2008 ja rakennuskustannukset olivat noin 720 miljoonaa dollaria. Stadionille mahtuu amerikkalaisen jalkapallon otteluissa noin 67&nbsp;000 ja muissa tapahtumissa noin 70&nbsp;000 katsojaa. Stadion on katettu, mutta se voidaan avata.

## Lähteet
Cesiumjodidi

**Cesiumjodidi** (CsI) on cesium- ja jodidi-ionien muodostama epäorgaaninen ioniyhdiste. Yhdistettä voidaan käyttää infrapunasovellutuksissa ja tuikeilmaisimissa.

## Ominaisuudet, valmistus ja käyttö
Huoneenlämpötilassa cesiumjodidi on väritöntä kiteistä ja hygroskooppista ainetta. Yhdisteen alkeiskoppi on kuutiollinen. Yhdiste liukenee erittäin hyvin veteen ja liukenee myös alkoholeihin ja asetoniin. Aine läpäisee infrapunasäteilyä mutta absorboi röntgen- ja gammasäteilyä.

Cesiumjodidia valmistetaan cesiumhydroksidin tai -karbonaatin ja vetyjodidin reaktiolla.
:CsOH + HI → CsI + H2O
:Cs2CO3 + 2 HI → 2 CsI + H2O + CO2

Cesiumjodidia käytetään infrapunaspektrometrien kyvettien ja prismojen valmistamiseen. Sitä käytetään myös tuikeilmaisimissa ja lääketieteellisten laitteiden fluoresoivissa näytöissä.

## Lähteet
Christina Stead

**Christina Ellen Stead** (1902 Sydney, Australia – 1938 Sydney, Australia) oli australialainen kirjailija.

Stead oleskeli vuodesta 1928 Euroopassa ja Yhdysvalloissa, ja kirjojen tapahtumaympäristötkin ovat yleensä muualla kuin Australiassa lukuun ottamatta romaania *Seven Poor Men of Sydney*, joka ilmestyi 1934. Hän otti myöhemmin 1930-luvun laman herättämänä aiheikseen vaikeuksien keskellä kamppailevat ihmiset. 1940 ilmestyneessä teoksessa *The Man Who Loved Children* hän kuvaa perhe-elämässä ilmeneviä synkkiä käänteitä. Teoksesta suomennettu ote "Sam tulee kotiin" on julkaistu *[[Nuori Voima|Nuoressa Voimassa]]*.

## Suomennettu tuotanto
* "Sam tulee kotiin", suom. Anne Mölsä, *Nuori Voima* 2015: 4–5, s. 49–51 Ote romaanista *The Man Who Loved Children*.

## Lähteet

## Aiheesta muualla
Betoniharkko

**Betoniharkko** on standardisoitu rakentamiseen käytettävä palikka. Betoniharkkoja käytetään yleisesti rakennusten perustuksissa, kellarin seinissä, ulko- ja väliseinissä sekä muureissa. Harkkoja käytettäessä niitä tuetaan teräsvahvikkeilla. Betoniharkot valmistetaan yleensä sementistä ja vedestä, muina materiaaleina voivat toimia muun muassa hiekka ja sora.

## Historia
Betoniharkkoja on valmistettu 1940-luvulta saakka, jolloin niitä käytettiin ennen kaikkea maatalousrakenteissa. 1970-luvulla alettiin valmistaa betonivaluharkkoja ja lämpöeristettyjä betoniharkkoja. Näiden suosio lähti nousukiitoon 1980-luvulla, jolloin markkinoille tulivat uudenlaiset muottiharkot, jotka voidaan asentaa ilman laastia. Myös muottiharkoista kehitettiin 1980-luvun loppupuolella lämpöeristetty muunnelma.

## Aiheesta muualla

## Lähteet
Selkokeskus

**Selkokeskus** on valtakunnallinen selkokielen asiantuntijakeskus, joka edistää selkokielen käyttöä ja kehittää selkokieltä. Selkokeskus pyrkii parantamaan selkokielen asemaa ja selkokielen käyttäjien oikeuksia Suomessa. Selkokeskuksen tavoite on, että jokainen voi saada tietoa ja nauttia kulttuurista itselleen ymmärrettävällä kielellä.

Selkokeskus on osa Kehitysvammaliiton Saavutettavuusyksikköä. Toiminnan päärahoittaja on sosiaali- ja terveysjärjestöjen avustuskeskus (STEA).

## Selkokeskuksen tehtävät
Selkokeskus tiedottaa selkokielestä ja selkokirjoista. Se edistää selkokieltä ja ainoana tahona Suomessa kehittää selkokielen ohjeistuksia pitkäjänteisesti. Lisäksi Selkokeskus neuvoo kaikkia selkokielestä kiinnostuneita ja tekee yhteistyötä selkokielen asiantuntijoiden ja tutkijoiden sekä selkokielen parissa työskentelevien ihmisten kanssa. Selkokeskus edistää selkokielen tutkimusta yhteistyössä Klaara-verkoston kanssa.

Selkokeskuksen yhteydessä toimii selkokielen neuvottelukunta, joka ohjaa Suomen selkotoimintaa. Neuvottelukunnassa on yli 50 jäsentä: valtion viranomaisia, järjestöjä, yliopistoja, oppilaitoksia, tutkimuskeskuksia ja medioita.

Selkokeskus kouluttaa selkokielestä, tarjoaa selkokielen tekstipalveluita ja myöntää selkojulkaisuille ilmaisen selkotunnuksen. Selkotunnus on tae julkaisun selkokielisyydestä, ja se helpottaa selkokielisen julkaisun tunnistamista. Selkokeskuksessa myös toimitetaan selkokielistä ajankohtaislehteä *Selkosanomia* ja sen ruotsinkielistä sisarlehteä *Lätta Bladetia*.

## Lähteet

## Aiheesta muualla

* Selkokieli
* Selkokeskus
* LL-Center
* Selkosanomat
* Lätta Bladet
* Klaara-verkosto
Physaria

***Physaria*** on ristikukkaiskasveihin kuuluva kasvisuku, jonka on kuvannut Asa Gray 1848. Suvussa on 108 lajia. Lähes kaikki suvun kasvit esiintyvät Amerikassa. Suomeksi nimetty laji on missourinrakkolitu (*Physaria filiformis*, *Lesquerella filiformis*), joka on siirretty rakkoliduista (*Lesquerella*) *Physaria*an, sillä lajin aiempi suku luokitellaan nykyisin synonyymiksi.

## Lajeja
* *Physaria acutifolia*
* *Physaria alpestris*
* *Physaria alpina*
* *Physaria argentea*
* *Physaria bellii*
* *Physaria brassicoides*
* *Physaria chambersii*
* *Physaria condensata*
* *Physaria cordiformis*
* *Physaria didymocarpa*
* *Physaria dornii*
* *Physaria eburniflora*
* *Physaria filiformis*
* *Physaria floribunda*
* *Physaria geyeri*
* *Physaria grahamii*
* *Physaria integrifola*
* *Physaria lepidota*
* *Physaria montana*
* *Physaria newberryi*
* *Physaria obcordata*
* *Physaria oregona*
* *Physaria rollinsii*
* *Physaria saximontana*

## Lähteet
Olavi Heikkilä

**Erkki-Olavi Heikkilä** (17. huhtikuuta 1927 Uusikaupunki – 15. joulukuuta 2001) oli suomalainen arkkitehti.

Heikkilä kirjoitti ylioppilaaksi Uudenkaupungin yhteislyseosta 1946 ja valmistui arkkitehdiksi Teknillisestä korkeakoulusta 1956. Hän työskenteli opintojen ohessa ja niiden jälkeen eri arkkitehtitoimistojen palveluksessa 1950–1959 ja siirtyi sitten Keskus-Sato Oy:n arkkitehdiksi 1959–1961, arkkitehtiosaston toimistopäälliköksi 1961–1969 ja Keskus-Sato Oy:n arkkitehtiosaston päälliköksi vuonna 1970.

Vantaan kaupungin rakennuslupa-arkkitehtina toimiessaan Heikkilä oli Hakunilan kaupunginosan pääarkkitehti, mutta paljon suunnitteluvastuuta oli myös aluerakentamisesta vastanneilla Keskus-Sato Oy:llä ja Polarilla.

## Suunnittelutöitä
*Rivitalo Krogiuksentie 3, Helsinki 1964
*Asuinkerrostalo Jurvalankatu 5–7 A, Tampere 1964 (yhdessä Tauno Salon kanssa)
*Lutherin kirkko, Turku 1967 (yhdessä Tauno Salon kanssa)

## Lähteet
Linja T (New Yorkin metro)

**Linja T** on New Yorkin metroon suunnitteilla oleva linja. Linja T:n päätepysäkki pohjoisessa on Harlem-125th Street ja etelässä Hanover Square.
## Pysäkit

### Suunniteltu pysäkkien listaaminen
Kun osio 3 on rakennettu, **T-linja** liikkuu koko Manhttanissa ja se tulee olemaan ainut sukkulaton New Yorkin metropalvelu joka pyörii vain yhdellä boroughilla.

## Katso myös
*Luettelo New Yorkin metron linjoista
A36 (rap-artisti)

**Geivar Hasado Shlaimon** (s. 11. toukokuuta 1995, Göteborg, Ruotsi), taiteilijanimeltään **A36**, on ruotsalais-assyrialainen räp-artisti. Hän teki debyyttinsä vuonna 2020. Hänen musiikkinsa on saanut inspiraatiota muun muassa ranskalaisesta hip hopista.

## Lapsuus
Shlaimon on tehnyt musiikkia suurimman osan elämästään, mutta hän julkaisi ensimmäisen singlensä vasta vuonna 2020. Nuoruudessaan hän harrasti piirtämistä, tanssia, jalkapalloa ja tennistä. Taiteilijanimen ensimmäinen kirjain ”A” viittaa Alien-kappaleeseen. ”36” tulee postinumerosta 433 36, jonka alueella hän varttui Oluff Nilssons vägillä Partillessa.

## Ura
A36:n ensimmäisen kappaleen nimi on ”Alien”. Se julkaistiin kesällä 2020. Kappale sai suosiota sosiaalisen median kautta ja sijoittui Ruotsin 50 parhaan listalla kuuden parhaan joukkoon. Debyyttinsä jälkeen hän julkaisi toisen singlensä nimeltä ”Alé Alé” marraskuussa 2020. ”Alé Alé” kertoo A36:n kotikaupungista Göteborgista ja ajasta hänen debyyttinsä jälkeen. ”Alé Alé” pääsi Top 75 -listalle ja nousi ruotsalaisen ”Heatseeker”-listan ykköseksi. Noin kuukausi myöhemmin julkaistiin ”Ego”, jonka kansikuva jatkoi ulkomaalaista teemaa. Kappaleen nimi tulee hänen voittaja-asenteestaan ja tavoitteestaan olla parhain. *Kingsize*-lehti valitsi A36:n vuoden uudeksi tulijaksi vuonna 2020.

”Tamaka” julkaistiin maaliskuussa 2021. Se on kokeellinen uptempo-kappale, jossa on klubimainen tunnelma. ”Tamaka” päätyi YouTubessa *Ruotsin paras musiikkivideo* -listalla 38 parhaan joukkoon.

”Samma gamla vanliga” julkaistiin 9. huhtikuuta 2021. Kappaleessa on nopeatempoinen rytmi, ja laulu on rytmikkäämpää kuin A36:n aikaisemmissa melodisissa kappaleissa. ”Samma gamla vanliga” sai suuren suosion TikTokissa ja oli kuukauden sisällä päässyt 24 tuhannen videon taustamusiikiksi. Kappale nousi Ruotsin 50 kuunnelluimman kappaleen listan kärkeen. Sama kappale päätyi 41. sijalle *Top Viral Spotify World* -sivustolla. ”Samma gamla vanliga” nousi Ruotsin hittilistalle 4. kesäkuuta 2021. Elokuussa 2022 A36 esitti *Samma gamla vanligan* Allsång på Skansen -tapahtumassa.

## Vaikutteet ja yhteistyöt
A36 on saanut vaikutteita ranskalaisesta hip hopista. Djungeltrummanin tekemässä haastattelussa hän sanoo:

A36:lla on läheinen suhde Aden x Asmeen, joka esiintyy kappaleella ”Way Back på Adens” albumilla *Ingen efter tolv*.

## Lähteet
Matewan – kuoleman kaivos

**Matewan – kuoleman kaivos** (*Matewan*) on John Saylesin käsikirjoittama ja ohjaama yhdysvaltalainen independent-draamaelokuva vuodelta 1987. Se perustuu vuoden 1920 kaivoslakkoon Länsi-Virginiassa, joka johti avoimeen taisteluun kaivosyhtiön ja työläisten välillä. Chris Cooper näyttelee tapausta selvittämään tulevaa ammattiliiton miestä, joka pyrkii käännyttämään afroamerikkalaisten ja italialaissiirtolaisten joukosta haalitut rikkurityöläiset lakkolaisia tukemaan. Muissa keskeisissä osissa nähdään muun muassa David Strathairn, Will Oldham, James Earl Jones ja Mary McDonnell.

## Vastaanotto
Haskell Wexler oli kuvauksesta ASC- ja Oscar-ehdokkaana ja voitti kategoriansa Film Independent Spirit Awards -gaalassa, jossa elokuva toi ehdokkuuksia neljässä muussakin sarjassa.

Elokuvaa ei tuotu Suomen teattereihin, vaan se julkaistiin videokasettina. Suomen tv-kanavilla se on nähty 1993 ja 1995. *Helsingin Sanomien* Petri Immonen luonnehti *Matewania* balladinomaisesti kerrotuksi lännenelokuvaa muistuttavaksi tarinaksi, joka ei pyri saarnaamaan. Saman lehden Mikael Fränti kirjoitti kesäkuun 1993 tv-esityksen alla: ”John Saylesia kiinnostaa kollektiivin synty ja ryhmän toiminta. Sayles ei kuvaa Amerikkaa yhtenä suurena kokonaisuutena, vaan hän pyrkii näyttämään lähihistorian oikeat kasvot ja vaietut ristiriidat.” *[[video-opas|Video-oppaassa 95]]* Amerikkalaiselokuvalle harvinaista kollektiivin kuvausta kehui myös Tapani Maskula: ”Matewan on sangen tarkkanäköinen ja oivaltava analyysi amerikkalaisesta demokratiasta sekä sen sisälle rakennetusta riistomekanismista. Toisaalta Sayles käyttää historiallista etäisyyttä hyväkseen viedäkseen tarinansa lähes westerniä muistuttaviin myyttisiin raameihin. Koko ajan elokuva silti pohtii yksilön sidonnaisuutta ryhmäänsä, paneutuu luokkatietoisuuden heräämiseen ja varoittaa valtasuhteiden kärjistymisestä.” *[[Video-opas|Video-opas 95]]* -kirjassa Asko Alanen kuvaili elokuvaa tuimaksi raportiksi, joka leikittelee tulitikuilla luokkasodan ruutitynnyrin äärellä.

## Lähteet
Williamin diskografia

**[[William (rap-artisti)|William]]** on suomalainen rap-artisti ja laulaja. Hänen diskografia koostuu kolmesta studioalbumista, yhdestä EP:stä ja kahdestakymmenestäviidestä singlestä.

## Albumit
### Studioalbumit

## EP:t

## Singlet

### Pääartistina

### Vierailevana artistina

## Muut listasijoitukset ja myyntiluvut
### Kappaleet
#### Pääartistina

## Vierailijana

* Elastinen: Karataan (mukana william, 2020)
* SHRTY: System (mukana william ja Fabe, 2021)
* Etta: 5 tähden baby (mukana william, 2021)
* Sexmane: Kitara Vaasa (mukana william ja Victor Nordis, 2021)
* Pihlaja: Vieläkää – Remix (mukana william), 2022)
* Lika-Aki: Emmä Gaalaan (mukana william, 2023)
* Sexmane: Ostan sen (mukana william, 2023)
* KERZA: Gaala (mukana william, 2023)

## Lähteet
Artturi Sola

**Artturi Jalmari Sola**, entinen **Friman** (24. maaliskuuta 1882 Tampere – 11. joulukuuta 1961 Tampere) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen.

Artturi Solan vanhemmat olivat rakennustyönjohtaja Aleksander Friman ja Elisabeth Nikkilä ja puoliso vuodesta 1905 Elsa Vilhelmiina Silander. Sola kävi Tampereen teollisuuskoulun ja valmistui rakennusmestariksi koulun talonrakennuksen opintosuunnalta 1911. Hän työskenteli ensin rakennustyönjohtajana vieraan palveluksessa, mutta perusti Antti Tähtisen kanssa 1915 Rakennustoimisto Tähtinen & Sola -nimisen rakennusyrityksen. Yhtiö rakensi kiinteistöjä erityisesti Tampereelle, mutta myös muualle Suomeen Kemiä myöten. Tähtisen kuoltua 1933 yrityksestä tuli osakeyhtiö, jonka toimitusjohtajana Sola työskenteli, hänen poikansa lunastivat Tähtisen osakkeet. Yhtiö toteutti useiden teollisuusrakennusten lisäksi kerrostaloja, kouluja sekä liike- ja hotellirakennuksia. Se oli 1950-luvun puolivälissä liikevaihdoltaan Suomen suurin rakennusalan yritys. Solalla oli liiketoiminnan johtamisen lisäksi runsaasti luottamustoimia Tampereen seudulla, samoin kuin laajemmin rakennusalalla. Teollisuusneuvoksen arvon hän sai 1949.

## Lähteet
Taiwanin kansanäänestys 2021

Taiwanissa järjestettiin 18. joulukuuta 2021 kansanäänestys, jossa kansalaisille esitettiin neljä kysymystä.

## Taustaa
Vuonna 2019 Taiwanissa säädettiin laki, jonka mukaan kansanäänestyksiä voidaan järjestää aikaisintaan kahden vuoden välein eikä niitä pidetä enää parlamentti- ja presidentinvaalien yhteydessä, jotta näiden kahden vaalin tulokset saataisiin nopeammin julki ja äänestyspaikoilla ei olisi liikaa ruuhkaa. Uuden lain mukaan kansanäänestykset pidetään tästä lähtien elokuun neljäntenä lauantaina. Jotta kansanäänestyksen tulos on käypä, on äänestysaktiivisuuden oltava vähintään 25 prosenttia äänioikeutetuista.

Vuoden 2021 neljän kansanäänestyksen sarja oli tarkoitus pitää uuden aikataulun mukaisesti. Heinäkuun alussa ilmoitettiin kuitenkin, että vaaleja siirrettiin joulukuulle koronapandemian takia, koska äänestyspaikoilla liikkuu paljon väkeä.

Maan parlamentti päätti myös syyskuun lopussa aloittaa lain valmistelun, jonka voimaan tultua Taiwanissa asuvat äänestäjät saavat äänestää kansanäänestyksissä kirjeitse, mikäli hakevat tähän ensin lupaa. Lakimuutos ei ehdi tulla voimaan ennen vuoden 2021 kansanäänestyksiä.

## Kansanäänestyksen kysymykset

### Lungmenin ydinvoimalan käyttöönotto

Ensimmäinen kysymys koskee Taipeissa sijaitsevaa Lungmenin ydinvoimalaa. Voimalaitoksen sulku aloitettiin vuonna 2015, kun kansalaiset ilmaisivat huolensa ydinvoimasta ja siihen liittyvistä riskeistä. Valtaa pitävä demokraattinen edistyspuolue lupasi aluksi lakkauttaa kaiken ydinvoiman Taiwanista vuoteen 2025 mennessä. Tästä kuitenkin luovuttiin vuonna 2018, ja maassa on tarkoitus jatkaa ydinvoiman käyttöä.

### Taoyuanin riutan suojelu

Toinen kysymys koskee Taoyuanin rannalla sijaitsevan riutan alueelle suunnitelltua nestekaasun kuljetusputkea, jota vastustavat ympäristöaktivistit käynnistivät kansalaisaloitteen riutan suojelun puolesta. Aloite keräsi yli 290&nbsp;000 allekirjoitusta. Kansanäänestyksen kysymys oli: ”Hyväksytkö CPC Corpin kolmannen kaasua vastaanottavan linjan uudelleensijoittamisen pois Taoyuanissa sijaitsevan Datanin riutan rannikkoalueelta?”

### Sianlihan maahantuonti
Kolmas kysymys koskee raktopamiinia sisältävän sianlihan maahantuontia. Raktopamiini on kielletty Taiwaniin tuotavissa lihoissa. Kyseessä on kasvuhormoni, joka alentaa tuotantoeläinten kehon rasvaprosenttia, ja se on luokiteltu terveydelle haitalliseksi ja siten myös kielletty useassa maassa. Kansanäänestyksen kysymys oli: ”Pitäisikö raktopamiinia sisältävän sianlihan, sisäelinten ja muiden samankaltaisten tuotteiden maahantuonti kieltää?”

### Kansanäänestysten päivämäärä
Neljäs kysymys koskee kansanäänestyksien päivämäärää, ja kansalaisilta kysyttiin, pitäisikö kansanäänestykset järjestää parlamentti- ja presidentinvaalien yhteydessä, mikäli kansanäänestyksen järjestämisestä tehdään päätös viimeistään puoli vuotta ennen vaaleja. Aloite tästä tuli oppositiopuolue Kuomintangilta.

## Puolueiden kannat
Taiwanilaisten puolueiden kannat kansanäänestyksen kysymyksiin olivat seuraavat:

## Tulokset
Äänestäjät hylkäsivät kaikki kansanäänestyksissä esitetyt muutosehdotukset.

## Lähteet
A Hidden Life

**A Hidden Life** on vuonna 2019 ensi-iltansa saanut, yhdysvaltalais-saksalainen eeppinen historiallinen draamaelokuva, jonka on ohjannut ja käsikirjoittanut Terrence Malick. Sen pääosia esittävät August Diehl, Valerie Pachner, Matthias Schoenaerts sekä Michael Nyqvist ja Bruno Ganz viimeisissä rooleissaan. Elokuva perustuu tositapahtumiin, ja se kertoo Franz Jägerstätteristä, itävaltalaisesta maanviljelijästä ja hartaasta katolisesta, joka kieltäytyy palvelemasta natsi-Saksaa toisessa maailmansodassa.

*A Hidden Life* sai maailmanensi-iltansa Cannesin elokuvajuhlilla toukokuussa 2019, jossa se kilpaili Kultaisesta palmusta.

## Näyttelijät

## Lähteet

## Aiheesta muualla
* Virallinen sivusto 
*
Djungeltrumman

**Djungeltrumman** on ruotsalainen ilmaislehti ja verkkosivu joka keskittyy viihteeseen, kulttuuriin, klubielämään, yöelämään, jne. Lehden perustivat Jesper Strömqvist ja Jens Waern Göteborgissa vuonna 2001. Lehti keskittyi tuolloin jakamaan vinkkejä kaupungin klubielämästä. Vuonna 2007 mediakonserni Stampen alkoi tekemään yhteistyötä *Djungeltrummanin* kanssa. Lehti laajensi hetkeksi Tukholman ja Malmön alueelle. Vuodesta 2017 lähtien *Djungeltrumman* on ollut ''Nöjesguidenin''  omistuksessa, ja nykyään lehti kattaa vain Göteborgin alueen. Lehden painopiste on nykyisin populaarikulttuurissa.

Lehti ilmestyy 11 kertaa vuodessa ja se on saatavilla esimerkiksi kauppojen, kahviloiden, ravintoloiden ja lehtikioskien kautta Göteborgin keskustassa ja sen ympäristössä. Lehti järjestää myös omia tapahtumia, esimerkiksi Djungeltrumman Sessions -tapahtuman. 

## Lähteet
Grete Stenbæk Jensen

**Grete Stenbæk Jensen** (1925 Nørre Bork, Tanska – 2009) oli tanskalainen kirjailija. Hän oli merkittävä työläiskirjailija 1970-luvulla. Hän nousi julkisuuteen 1973 ilmestyneellä dokumenttipohjaisella romaanilla *Konen og æggene*.

## Lähteet

## Aiheesta muualla
* Grete Stenbæk Jensen Kort biografi, litteratursiden.dk (https://archive.today/20130701050420/http://www.litteratursiden.dk/forfattere/grete-stenbaek-jensen  Archive.is]) 
* Grete Stenbæk Jensen, Dansk Kvindebiografisk Leksikon
Träskbyträsket

**Träskbyträsket** on pieni, kapea ja saareton järvi Kirkkonummen eteläosassa Uudellamaalla. Sen pinta-ala on 5,56 hehtaaria. Etäisyys Kirkkonummen keskustasta on kuusi kilometriä kaakkoon ja Helsingistä 24 kilometriä länsilounaaseen.

Träskbyträsket on lounais–koillissuuntainen. Sen pituus on 800 metriä ja suurin leveys 100 metriä. Järvi kapenee koillista kohden. Pohjoisranta on metsäistä, etelärannalla on Träskbyn kulttuurimaisemaa. Träskbyträsket laskee Espoonlahden Långvikeniin, laskuoja alkaa järven koilliskolkasta ja kulkee noin 1,3 kilometriä koilliseen. Järvi oli aikoinaan osa Långvikeniä, mutta maankohoamisen seurauksena se eriytyi rautakauden aikana omaksi altaakseen.

Träskbyträsketin vanha rinnakkaisnimi on Karybyträsket.

## Vesistösuhteet
Träskbyträsket sijaitsee Suomenlahden rannikkoalueessa (vesistöaluetunnus 81), jonka välialueeseen 81V060 järvi kuuluu. Järven vedenpinnan korkeus on 3,4 metriä mpy (N2000).

Träskbyträsket on Välialueen toiseksi pienin vakavesi, sitä edeltävät Finnträsk, Sommarvägsträsket, Gillobackaträsket, Vintervägsträsket ja Ilmetton. Hemviken on hieman Träskbyträsketiä pienempi. Ranta10-menetelmän mukaisesti Hemviken on Träskbyträsketiä laajempi.

## Lähteet
Hemviken (Kirkkonummi)

**Hemviken** on Uudellamaalla Kirkkonummella Långvikissä Tanskarlan lähellä sijaitseva järvi. Etäisyys Kirkkonummen keskustasta on kahdeksan kilometriä itään ja Helsingistä 21 kilometriä länsilounaaseen.

Myös Lemlandissa ja Porvoossa on Hemiviken-niminen järvi.

## Maantietoa
Hemviken on 200 metriä pitkä, 100 metriä leveä, ja sen pinta-ala on 5,0 hehtaaria. Se on geologisesti hiljattain kuroutunut erilleen merestä muodostaen matalan ja rannoiltaan soistuneen lammen. Järven etelärannalta on noin 250 metriä Espoonlahden Långvikenin rantaan. Järvessä ei ole kartan mukaan saaria ja sen rantaviivan pituus on 1,0 kilometriä. Lampi on rannoiltaan autio, vaikka sen kaakkoispuolella on kiinteää asutusta.

## Vesistösuhteet
Hemviken sijaitsee Suomenlahden rannikkoalueessa (vesistöaluetunnus 81), jonka välialueeseen 81V060 järvi kuuluu. Siihen ei tule muualta ojia ja sen laskuoja alkaa järven itäpäästä. Oja yhtyy heti alueen pelto-ojiin ja se laskee Suomenlahteen Långvikeniin Klobbsundin kohdalla. Järven vedenpinnan korkeus on 0,0 metriä mpy (N2000).

## Lähteet